rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Dat „Tiedöller vun de Opklärung“ is en Tiedöller, wo dat dor üm güng, mit Hölpe vun de Vernunft dat Denken free to maken vun all Stuurheit, Vörordelen un Ideologien, de ut ole Tieden överkamen weern un de ehre Tied al aflopen weern. Ok scholl allens, wat de Minschen nee rutkregen harrn, nu ok endlich annahmen un bruukt weern. Dat speel sik allens af in de westlichen Länner in dat 17. bit 18. Johrhunnert. Unner Opklärung versteiht een, wenn sik enkelte Minschen oder ok ganze Sellschoppen na de Freeheit to geistig wieter entwickelt. Dor warrt all Denken kritisch bi unnersöcht, wat sik grünnen deit up den Gloven an Autoritäten. Dor geiht dat dorüm bi, dat een „sien egen Verstand bruken deit“. De opkläärte Minsch schall nich mehr afhängig ween vun dat, wat annere Lüde seggt un meent un ok nich vun de Mode un vun den Tiedgeist, nee, he schall sien Leven un ok sien Denken sülms in’e Hand nehmen un bestimmen. De moderne Opklärung in Europa versteiht sik as Afkehr vun en christlich- middelöllerhaftig Leven. Dor güng dat in de Renaissance mit los, as Elementen ut
Petra Hartmann (* 1970 in Hilmessen) is ne düütsche Schrieversch vun Fantasy-Romanen, Vertellsels un Märchen. Opwussen is se in Sillien bi Hilmessen. Se besöch dat Gymnasium Andreanum in Hilmessen un studeerte Germanistik in Hannober. Dornah schreev se ehre Dokterarbeit över Theodor Mundt, dat wöör’n verbaden Schriever ut de Tiet vun Heinrich Heine. Dorneven makte se een Utbildung tau’n Redakteur bi de Neue Deister-Zeitung (en Daagblatt in Springe). Dor arbeidet se seven Jahr. Hüüt is se ne fre’e Schrieversch. Veele vun ehre Vertellsels un Romane dreier sek üm en Fantasy-Land, dat heit Movenna, un dor geev dat ok en Koppel Töversprööke op Plattdüütsch. Se kreegte den Düütschen Phantastik-Pries (2008) und wöör dreemal de Drüdde bi de Storyolympiade (1999, 2000, 2001). Geschichten aus Movenna. Nittendorf: Wurdack-Verlag, 2004. Ein Prinz für Movenna. Nittendorf: Wurdack-Verlag, 2007. Darthula, Tochter der Nebel. Dortmund: Arcanum-Verlag, 2010. Der Fels der schwarzen Götter. Nittendorf: Wurdack-Verlag, 2010. Die letzte Falkin. Dortmund: Arcanum-Verlag, 2010. Die Schlagzeile. München: PersonalNovel, 2011. Das Serum des Doctor Nikola. Nittendorf: Wurdack-Verlag, 2013. Nestis und die verschwundene Seepocke. Hildesheim: Verlag Monika Fuchs, 2013. Nestis und die Hafenpiraten. Hildesheim: Verlag Monika Fuchs, 2014. Hut ab, Hödeken! Sagen aus dem Hildesheimer Land. Verlag Monika Fuchs, Hildesheim 2015. Freiheitsschwingen. PersonalNovel,
Dennis Lee Hopper (* 17. Mai 1936 in Dodge City, Kansas; † 29. Mai 2010 in Venice, Kalifornien) weer en US-amerikaansch Schauspeler un Speelbaas. Dennis Hopper is up en Farm upwussen, bevör he mit sien Öllern nah San Diego trucken is. Dor hett hüm de Schauspelerin Dorothy McGuire Midden vun de 1950er Johren ermuntert, nah Hollywood to gahn un sien Glück in’t Filmgeschäft to söken. Nah eenig Uptreden in’t Feernsehen wurr he vun Warner Brothers ünner Verdrag nommen. Twee vun sien eerste Filmrullen harr he in de James-Dean-Klassikern Rebel Without a Cause un Giant. Dean weer ok privat mit Hopper good Früend; beid harrn en Faible för flink Autos un Motorraden. Hopper kreeg aber meest kien Hööftrullen, wiel he en Stuurkopp weer un sück ok nichts seggen leet. He hett de Lee-Strasberg-School The Actors Studio besöcht un weer bi en poor Western in Nebenrullen to sehn. Över den B-Movie-Speelbaas Roger Corman lern he Peter Fonda kennen un hett sück mit hüm anfrüend. 1969 hebbt de beid för blots 400.000 Dollar dat Roadmovie Easy Rider dreiht. De Film wurr to’n Kulthit vun Hippie-Bewegung un nahderhenn ok to en Legende. De Grund weer, dat sück de Film nich mit anner Filme verglieken
Elisabeth Noelle-Neumann (* 19. Dezember 1916 in Berlin; † 25. März 2010 in Allensbach, amtlich Elisabeth Noelle) weer Perfesser för Kommunikationswetenschap an de Universität Mainz un Grünnerin vun dat Instituts für Demoskopie (IfD) in Allensbach. Se gellt as Pionierin vun de Demoskopie in Düütschland. Elisabeth Noelle wurr in Berlin as tweet vun veer Kinner vun de Ehepaar Eva un Ernst Noelle in en grottbürgerlich Familie boren. Hör Vader harr en Doktertitel in Juristeree un weer Grünner vun de Tobis-Filmsellscha. Hör Grootvaders weern de Fabrikant Ernst Noelle un der Bildhauer Fritz Schaper. 1976: Groot Bundsverdeeenstkrüüz Öffentlichkeit als Bedrohung. Beiträge zur empirischen Kommunikationsforschung. Karl Alber, Freiburg/München 1977, ISBN 3-495-47352-1. Die Schweigespirale. Öffentliche Meinung – unsere soziale Haut. 6. Auflage. Langen Müller, München 2001, ISBN 3-7844-2835-5. Öffentliche Meinung. Die Entdeckung der Schweigespirale. Ullstein, Frankfurt/Berlin 1989, ISBN 3-550-06427-6. Die Erinnerungen. Herbig, München 2006, ISBN 3-7766-2485-X. Tosommen mit Burkhard Strümpel: Macht Arbeit krank? Macht Arbeit glücklich? Eine aktuelle Kontroverse. Piper, München/Zürich 1984, ISBN 3-492-02897-7. Herutgeverschaft mit Hans Mathias Kepplinger und Winfried Schulz: Alber-Broschur Kommunikation. 20 Bände, Karl Alber, Freiburg/München 1975–1995. mit Winfried Schulz und Jürgen Wilke: Fischer Lexikon Publizistik Massenkommunikation. 5., aktualisierte, vollständig überarbeitete und ergänzte Auflage. Fischer Taschenbuch, Frankfurt am Main 2009, ISBN 978-3-596-18192-6;
Elisabeth Piirainen (* 12. Januar 1943 in Hannober; † 29. Dezember 2017) weer en plattdüütsche Spraakwetenschopperin. Piirainen is 1943 as Elisabeth Dörrie in Hannober boren. Se hett later Germanistik, Nedderlandistik un Anglistik in Mönster, Amsterdam un Helsinki studeert. 1970 möök se in Mönster ehren Dokter un weer to Anfang de Johren 1970 Lektorin för düütsche Spraak an de Universität Jyväskylä. Piirainen weer verheiraadt mit’n Germanist Ilpo Tapani Piirainen. De beiden hebbt dree Kinner. Leevt hett se toletzt in Stemmert. 2001 hett se för ehr Book Phraseologie der westmünsterländischen Mundart den Johannes-Sass-Pries kregen. Wörterbuch der westmünsterländischen Mundart. Heimatverein Vreden 1992, ISBN 3-926-62709-3 (tohoop mit Wilhelm Elling) Phraseologie der westmünsterländischen Mundart. 2000
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Noordzypern (törksch Kuzey Kıbrıs) is en Land in Asien, een vun de twee Länner op de Insel Zypern. De Insel Zypern liggt in de Middellannsche See vör Anatolien, wat to de Törkie höört. Dat törksch spreken Noordzypern, wat nich so groot is as de Greeksch spreken Rest vun Zypern, höört anners denn de Rest vun Zypern nich to de Europääsche Union. De Hööftstadt vun Noordzypern, is ok de Hööftstadt vun de anner Staat op Zypern un ok de gröttste Stadt in de Länner, Lefkoşa (Nikosia). Noordzypern ward internatschonaal nich en egen Staat gellen laten, wiels de Törkie hie groten Enfluss hett. Gazimağusa (greeksch Αμμόχωστος, Famagusta) circa 20 000 Inwahners Girne (greeksch Κερύνεια, Kyrenia) circa 10 000 Inwahners Güzelyurt (greeksch Μόρφου, Morphou) circa 5000 Inwahners İskele Lefkoşa Websteed von dat Parlament von Noordzypern (törksch)
De Arteria laryngea inferior („ünnere Kehlkoppslagader“) – in de Deermedizin as Arteria laryngea caudalis betekent – is en Arterie in’t Rebeet vun’n Hals. Se twiegt ut de Arteria thyroidea inferior af un tütt tosamen mit den Nervus laryngeus recurrens an de Luftröhr na baven na de Achtersiet vun’n Kehlkopp (Larynx). Dor warrt se vun’n Musculus constrictor pharyngis inferior afdeckt. De Arteria laryngea inferior versorgt den Deel vun’n Kehlkopp de ünner de Stimmritz liggt mit suerstoffriek Blood. T. H. Schiebler (Rgv.): Anatomie. Springer, Heidelbarg 2005. ISBN 3-540-21966-8.
Frankenthal is ene kreisfree Stadt in Rhienland-Palz. De Stadt weer 1987 de düütsche Kreis mit den höchsten Andeel vun lütten Inkommen, män kene arme Stadt. Frankenthal liggt in de Palz un hett ene Grenz mit Mannem un Ludwigshafen. Börgermeester: Nicolas Meyer (FWG). Frankenthal weer eerst ene belgische Stadt. De eersten Gemeenten weern ene nederlandsch spreken belgische reformeerde, ene walloonsche reformeerde un ene reformeerde Gemeente meest vun Westfalen. Ene Mennonitengemeente worr 1779 vun Lü, de ut de Swiez weern, gründ't. An't End vun't 20. Johrhunnert harr Frankenthal mit mier denn 1, 6 % vun de Lü den höchsten Andeel vun Mennoniten in de düütsche Kreisen. Frankenthal. Mehr Biller, Videos oder Audiodateien to’t Thema gifft dat bi Wikimedia Commons. Seite der Stadt Frankenthal
Agapitus II., ok Agapet II., († 8. November 955) weer as Nahfolger vun Marinus II. Paapst van’ 10. Mai 946 bit to sien Dood. Sien Naam bedüüd: „der Geliebte“ (greeksch.). Sien Pontifikat full in de Tiet as Alberich II., de Söhn vun Marozia, de de unafhängig Republik Rom ünner den Titel Fürst und Senator der Römer regeer un hüm ok to’n Paapst maken de. Agapitus, en Mann mit en starken Charakter, geev sien Best, um den Neddergang vun dat Paapstdom uptohollen, de so nömmt Pornokratie (greeksch. porneia, Untucht, Hurenherrschap), de siet Sergius III. 904 bit to de Afsetten vun Johannes XII. 963 düern de. Sien Bitte an Otto den Groten, in Rom intogriepen, bleev toeerst folgenlos. Alberichs Position in Rom weer to stark, um mit Spood angrepen to weern, aber nah sien Dood änner sück dat. Zur päpstlichen Pornokratie unter besonderer Berücksichtigung Marozias vun Peter de Rosa Agapitus II. in dat Biographisch-Bibliographisch Kirchenlexikon Agapitus II. in de Katalog vun de Deutsche Nationalbibliothek
Anne Dudley (* 7. Mai 1956 in Chatham, Kent, England) is en britische Komponistin un Popmusikerin. Dudley füng ehr Loopbahn as klassische Komponistin an. Later is se aver in’t Rebeet vun de Kompositschoon för Warf wesselt un hett as Studiomusikersche arbeit. In disse Tiet hett se den Musikproduzenten Trevor Horn drapen un hett mit em tosamen arbeit för Gruppen as ABC oder Frankie Goes to Hollywood. Bito weer se een vun de Grünners vun de Grupp The Art of Noise, de ehrn Swoorpunkt sünners op dat Rebeet vun de Synthesizer- un Sample-Musik leggt hett. Sünners dör ehr Arbeit as Liddmaat vör The Art of Noise is se internatschonal bekannt worrn. In de Johren dorna hett se vör allen Filmmusik komponeert. Twüschen Januar 2002 un Januar 2005 weer se Komponistin vun’t BBC Concert Orcestra. In’t Johr 2004 hett se dat Album Voice vun Alison Moyet komponeert un produzeert. Dudley un Moyet sünd Navers. 1990: Songs From the Victorious City (tosamen mit Jaz Coleman) 1995: Ancient and Modern 2001: A Different Light Club Classical – Orchestral chillout sounds 2003: Seriously Chilled Vör ehr Filmmusiken is se bit hüüt veermol för Priesen vorslahn wesen. Wunnen hett se dorvun twee: 1994: den ASCAP Award
Braak betekent Braak, en Steed, an de en Diek braken is un dat Water en Lock spöölt hett, Braak, Stadt in’n Landkreis Wersermasch, Neddersassen, Braak, Gemeen in’n Kreis Stormarn, Sleswig-Holsteen, Braak, Oort in de Gemeen Bosau in’n Kreis Oostholsteen, Sleswig-Holsteen, Braak, Oort in de Gemeen Wankendörp in’n Kreis Plöön, Sleswig-Holsteen, Braak, Oort in de Gemeen Latendörp in’n Kreis Sebarg, Sleswig-Holsteen, Braak, Oort in de Gemeen Geversdörp in’n Landkreis Cuxhoben, Neddersassen, Braak, Oort in de Gemeen Öberndörp in’n Landkreis Cuxhoben, Neddersassen, Braak, Oort in de Gemeen Deensen in’n Landkreis Holsminnen, Neddersassen, Braak, Oort in de Gemeen Heeßel in’n Landkreis Rodenborg, Neddersassen. Braak is de Familiennaam von Heiko Braak (* 1937), düütschen Anatoom un Patholoog, Ivo Braak (Johannes Edmund Braak; 1906–1991), plattdüütschen Schriever, Menno ter Braak (1902–1940), nedderlandschen Schriever, Richard Braak (* 1938), düütschen Politiker, Ted de Braak (* 1935), nedderlandschen Schauspeler un Moderator. Kiek ok bi: Braack, Brack, Brak. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Enkenbach-Alsenborn is ene Landgemeente in Rhienland-Palz. Enkenbach-Alsenborn liggt bi Kaiserslautern in de Palz. Enkenbach is de Seet vun de Arbeitsgemeinschaft Mennonitischer Gemeinden in Deutschland, wat villicht de gröttste Kark vun düütsche Mennoniten is. De Mennonitengemeente in Enkenbach worr noh'n Tweeden Weltorlog vun Westpreußen, vun de de meeste Familien inst ut de Nedderlannen oder Belgien kamen weern, gründ't. De gröttste Speeler in de Historie vun'n 1. FC Kaiserslautern, de dood bleven Fritz Walter, leevd in Enkenbach-Alsenborn. De SV Alsenborn weer vun 1964 bit 1974 in de Football-Regionalliga Südwest (2. Ligaebene) un speelte 1968, 1969 un 1970 in de Opstiegsrunde to de düütschen Football-Bundsliga. Alsenborn Enkenbach Mehlingen Baalborn Mennonitsch Gemeendehuus: Binnenansicht
Friedrich Christian August Flemes (* 10. Februar 1847 in Völksen, † 25. April 1926 in Hameln) weer en düütschen Schriever. He schreev plattdüütsche Gedichte un Vertellsels, un he weer ook Verfatter von en plattdüütschen Nakieksel. Born un opwussen is he in Völksen bi Springe. Sin Vatter weer en lütte Kötebuur, Linewever un Küster. Fleemes weer de drütte Sähn un weer faken süük. He helpt bi’n Weven un weer Gooshöder un Kauhöder. He wull gern Maler wern, awerst dat weer to düür. Darüm mookt he ne Liehr as’n Bökerbinder in Springe un arbeidt dornah ok in Hannober. He weer ok bi’n Militär, dat mookt he in Dresden in Sassen, da weer he Grenadier (as’n Hannöberscher wull he nich geern bi de Preußen deinen). 1870 weer he so süük, do hevt se em geihn laten. Flemes heirodt 1874 Therese Auguste Müller, un en Jahr dornah kreeg se en Sähn, Bernhard. Vun 1881 bet 1902 arbeidt he bi „Edler un Krische“ in Hannober. Dat weer en Fabrik för Geschäffsböker. Di mokt dann ok sine ersten egenen Böker, tau’n Biespiel de „Plattdütschen Gedichte“ (1907) un „Hans Prick un sin Heimatdörp“ (1917). He lev’d siet 1908 in’n Rohstand un kreeg för siene Verdienste den Ehrensold
Mitchell Herbert Ellis (* 4. August 1921 in Farmersville, Texas; † 28. März 2010 in Los Angeles) weer en US-amerikaansch Jazz-Gitarrist. Ellis hett van 1941 bit 1943 an de North Texas State University studeert. 1943 wurr he Liddmaat vun Glen Grays Casa Loma Orchestra un keem denn to Jimmy Dorseys Big Band. 1947 hett he mit Lou Carter un Johnny Frigo de Band The Soft Winds, grünnd, de bit 1953 bestunn. Dornah hörr he bit 1958 to dat Oscar Peterson Trio an un hett mit Ella Fitzgerald arbeidt. In de 1960er-Johren hett he tallriek Studioupnahmen inspeelt un is in Feernsehshows vun Steve Allen, Regis Philbin, Joey Bishop un Merv Griffin uptreden. In de 1970er-Johren weer he Liddmaat vun de Great Guitars (mit Barney Kessel un Charlie Byrd) un hett mit Joe Pass arbeit. In de 1990er-Johren is he weer mit Oscar Peterson uptreden. In de Loop vun sien Karriere hett he mit Grötten as Oscar Peterson, Dizzy Gillespie, Coleman Hawkins, Roy Eldridge, Della Reese, Steve Allen, Red Skelton un Danny Kaye arbeit. Maurice Summerfield: The Jazz Guitar – Its evolution and its players (engelsch). Ashley Mark Publishing 1978, ISBN 0-9506224-1-9 Ellis in de Katalog vun de Deutsche Nationalbücherei
Delfken oder Deluuik (hoogedütsch Essen-Dellwig geneumt) es en Stadtdeel van Essen en Nordrhien-Westfalen. Delfken hät ca. 12.076 Enwönner. Dä Stadtdeel lett tüschen Berge, Gasche, Bergrott, Frentrop, Owerhuusen-Borbeck, Owerhuusen-Vondern on Bottrop-Ebel. Delfken wor en Deel van dä Börgemesteree Borbeck (büs 1915). Denkmäler en Delfken opp cliolink.de (hoogedütsch)
Beddingroode oder Bergrott es en Stadtdeel van Essen. Et lewen ca. 12.000 Lüe en Beddingroode. Dä Stadtdeel lett tüschen Frentrop, Delfken, Gasche, Borbeck on Schönnebeck en Essen, Bermensfeld on Schlad en Owerhuusen on Dömpten en Möllem. Dän Oet wett en dän e‘eßen Urkonnen as Bettingrath oder Batingrotha genäumpt (11. Jhd.). Büss Enne van et 19. Jahrhonnert, as dä Industrialisierung em Ruhrbezirk op volle Touren leip, wooren Beddingroode on dä Berick rondöm Buurenland (gehören taum Owerhoff Borbeck). Dä meessen Buurenhöwe laggen breht verdeelt. Dotau gehören dä Buurengeschlechter Heuckes, Grafschmidt, Paus, Kirchmann on Grote. Bergrott gehören no dä Neeordnung van Europa dörch dän Wiener Kongress em Johr 1815 van doe ahn tau dä Börgemesterei Borbeck. Dann kom dän Oet tesammen met dä Börgermesterei Borbeck taum e‘eßen April 1915 tau dä Stadt Essen. Dat en betschen ländliche on ok minnstädtische Wesen Bergrotts es büs van Daage taum godden Deel geblewen. So kann me ok noch Plackes fännen, dä dä Buuren noch beackern daut, on Gräunplackes wie dat Daal vanne Bachembecke on dat "Hexbachtal". Dä Stadtdeel es ännersiets met dä Aanschlussstelle Winkhausen/Borbeck em angrenzenden Möllem anne A 40, on annersiets em angrenzenden Owerhuusen anne A 42 on A 516 aangebonnen. Em Personenverkehr beien sik
Leslie William Nielsen, CC (* 11. Februar 1926 in Regina, Saskatchewan; † 28. November 2010 in Fort Lauderdale, Florida) weer en kanaadschen Schauspeler. Nielsen is in Tulita (fröher Fort Norman) in de Northwest Territories opwossen. Sien Vadder hett as Mountie deent un töög sien Jungen bannig streng groot. Sien Mudder stamm ut Wales. Nielsen hett an de Academy of Radio Arts in Toronto studeert, vördem he an’t Neighborhood Playhouse in New York City arbeit hett. Dörtig Johren lang harr he al as Schauspeler arbeit, as he 1980 denn mit den Film Airplane! (dt. Die unglaubliche Reise in einem verrückten Flugzeug) sien Dörbrook harr. Vörher harr he siet de 1950er Johren as Dorsteller in Feernsehregen arbeit oder as Disc-Jockey bi verschedene Radiosenner. Populär worrn is Nielsen dör siene Tosamenarbeit mit de Bröder David un Jerry Zucker un Jim Abrahams, de as Filmemaker-Trio bekannt sünd. Se harrn em toeerst in en Nevenrull in Airplane! besett un dorna denn in de Hööftrull för de Feernsehreeg Police Squad! (dt.: Die nackte Pistole). An disse Mini-Reeg hebbt sik denn dree Filmen ut de Reeg Naked Gun (dt.: Die nackte Kanone) anslaten, de twüschen 1988 un 1994 dreiht worrn sünd. De meisten vun sien Rullen na
Lieken betekent Lieken, en plattdüütschen Vörnaam för Deerns, Lieken, ene Uutsaag in de Mathematik, dat twee Terms liek sind, Lieken, en Vörgang in de Meettechnik, Lieken, en Backworen-Hersteller. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Baukholt es en Stadtdeel van Essen en Nordrhien-Westfalen. ´t wor en Deel van dä Börgemestere Borbeck (büs 1915). En Baukholt lewen ca. 18.000 Enwönner. ’t lett tüschen Berge, Vüegelheem, Allenessen-Süd, Essen-Nordviertel, Ollendörp, Schönnebeck on Borbeck. Denkmäler en Baukholt opp cliolink.de (hoogedütsch)
Dit Woort hett noch annere Bedüden: kiek dorför ünner Ollendörp (Holste). Ollendörp (hoogedütsch Essen-Altendorf geneumt) es en Stadtdeel van Essen en Nordrhien-Westfalen. ´t wor en Deel van dä Börgemestere Borbeck (büs 1915). Ollendörp hät ca. 20.000 Enwönner. ´t lett tüschen Essen-Nordviertel, Essen-Westviertel, Frohnhuusen, Schönnebeck on Baukholt. Denkmäler en Baukholt opp cliolink.de (hoogedütsch)
Disse Artikel is man blots en Stubben. Du kannst Wikipedia helpen un em verbetern. De Industrielle Revolutschoon weer dat Ännern vun de europääsche un amerikaansche Wertschap un Gesellschap wegens de Technik. Dat weer in de Tied vun circa 1800 bet 1900. In disse Tied worrn in vele europääsche Länner de Buern friee Minschen. Wegens de industrielle Revolution weer de Wertschap mehr industriell un nich so landwertschaplich. Wegens de Folgen vun de Industrielle Revolution schreev Karl Marx das Wark Dat Kapital. De Industrielle Revolution weer in de Tied vun Königin Viktoria un vun't British Empire. Industrielle Revolutschoon. Mehr Biller, Videos oder Audiodateien to’t Thema gifft dat bi Wikimedia Commons.
Vüegelheem es en Stadtdeel van Essen en Nordrhien-Westfalen. Vüegelheem hät 6.000 Enwönner. ´t lett tüschen Allenessen (Nord on Süd), Baukholt, Berge on dä Stadt Bottrop. Vüegelheem wor en Deel van dä Börgemestere Borbeck (büs 1915). Stadtdeelportrait opp dä Homepage van Essen (hoogedütsch)
Berge es en Stadtdeel van Essen en Nordrhien-Westfalen. Berge hät ca. 4.300 Enwönner. ´t lett tüschen Vüegelheem, Baukholt, Borbeck, Gasche, Delfken on dä Stadt Bottrop. Berge wor en Deel van dä Börgemestere Borbeck (büs 1915). Vam S-Bahn-Hollponk Essen-Bergeborbeck kömp me no Overhuusen. Denkmäler en Berge opp cliolink.de (hoogedütsch)
Catherine Raney-Norman (* 20. Juni 1980 in Elm Grove, Wisconsin) is en US-amerikaansch Iesflinklöperin. Se is up Middel- un Langstrecken besünners spezialiseert. Catherine Raney debüteer Enn’ November 1997 bi de Weltcup in Berlin. Eersten grööteren Spood harr se fiev Johr later mit vörderen Plätzen, meest över 3000 Meter. In’ Gesamtweltcup vun de Saison 2002/03 keem se up den fievten Platz, wat bither ok hör best Resultat is. Veermal kunn se natschonale Meestertitel winnen. Över 1500 Meter un 3000 Meter hett se je en Juniorenweltrekord schafft. Bi de Juniorenweltmeesterschaften 1998 in Roseville wunn Raney Sülver achter Aki Tonoike. Se hett an de Olympisch Winterspelen 1998, 2002, 2006 un 2010 deelnommen, keem aber 2010 blots up den 17. Platz över 3000 Meter un in dat Mannschapsrennen up den 4. Platz. Her Trainer is Derek Parra. Verheiraadt is se mit Marc. Catherine Raney bi Skateresults Statistik bi Speedskatingnews Fotos bi DESGphoto Indrag up Speedscating Tam USA (engelsch)
Peter Herbolzheimer (* 31. Dezember 1935 in Bukarest, Rumänien; † 27. März 2010 in Köln) weer en düütsch Jazz-Basuunist un Bandleader. Peter Herbolzheimer keem 1951 ut Rumänien nah Düütschland, hett Gitarr lehrt, un hett denn veer Johr in de USA verbrocht. Nah en Musikstudium in Nürnbarg speel he as Basuunist in verscheeden Jazz-Formationen. As Basuunist speel he lang Johren in de Band vun Bert Kaempfert tosommen mit Grötten vun den Jazz as Jiggs Whigham un Herb Geller, de he in sien Big Band, de 1969 grünnd Rhythm Combination & Brass, halt hett. In disse Grupp stunn de Rhythmusgrupp (mit twee Keyboards, Gitarr, Bass, Slaagtüüch un Perkussion) de acht Blasmusikers (Allan Botschinsky, Dusko Goykovich, Palle Mikkelborg, Art Farmer, Herbolzheimer, Whigham, Rudi Fuesers, Joe Gallardo usw.) gliekwertig tegenöver, während de Saxophonsatz meest up en eenzig Blaser (Herb Geller oder Heinz von Hermann, later Ferdinand Povel) minneseert weer. Mit disse Band is he faken in Funk un Feernsehen (Bio’s Bahnhof) uptreden. Anfangs stunn sien Musik ehder den Jazzrock nah, later aber den klassisch Big-Band-Repertoire. Herbolzheimer hett in’ Updrag vun den Orchesterleiters Kurt Edelhagen mit Dieter Reith un Jerry van Rooyen de Intreckmusik vun de Münchner Olympischen Sömmerspelen 1972 arrangiert. Van 1972 bit 1988
Robert Picardo (* 27. Oktober 1953 in Philadelphia, Pennsylvania) is en US-amerikaanschen Schauspeler. Picardo hett na de Highschool toeerst en Studium anfungen in de Fäcker Biologie/Medizin. Man he hett teemlich gau markt, dat he sik na de Schauspeleree hintogen föhl un hett 1974 sien Afsluss in’t Fack Schauspeel afleggt. Beropen worrn is Picardo dör de Rull vun’n „Holo-Dokter“ in de Science-Fiction-Reeg Star Trek, un dor vör allen in de Feernsehreeg Star Trek: Voyager, woneem he as „Medizinsch-holograafsch Nootfallprogramm“ (MHN) to de Stammmannschop tellen de. Disse Rull speel he ok in den Kinofilm Star Trek: First Contact. As de Utfinner vun’n Holo-Doc. Lewis Zimmerman, hett he butendem en Gastoptritt hatt in Star Trek: Deep Space Nine. Twüschendör hett he eenige Gastrullen in verschedene US-amerikaansche Feernsehregen speelt. In de föfften Staffel vun Stargate Atlantis is he in sien Rull as Richard Woolsey is en föhren Positschoon opstegen un weer dor de drüdde Kommandant vun de Atlantis-Expeditschoon. Ut sien Nevenrull is en Hööftrull worrn. Picardo is bit hüüt veermol för Filmpriesen vörslahn worrn, dorünner eenmol för den Primetime Emmy un tweemol för den Saturn-Pries. Wunnen hett he aver blots den Founder’s Award, neemlich in’t Johr 1991 för sien Rull in de Feernsehreeg China